Kefalos ja Prokris

Fokiksen prinssi Kefalos saapui Ateenaan mennäkseen naimisiin kuningas Arektheusin tyttären Prokriksen kanssa. Kefaloksella oli tapana lähteä metsälle hyvin varhain ja eräänä aamuna Eos, aamuruskon jumala, ryösti hänet; Kefalos protestoi, että hän ei voinut rakastaa jumalatarta, koska oli kihlannut kuolevaisen rakastajan, Prokriksen. Eos heitti hänet takaisin maan päälle sanoen, että tämä tulisi katumaan sitä että oli hylännyt jumalallisen rakkauden. Kefalos kärsi siitä, että oli mustasukkainen suloisesta vaimostaan ja hänellä oli tapana testata tämän uskollisuus yrittämällä vietellä tämä muukalaiseksi naamiotuneena. Eräänä päivänä kuitenkin Prokrikselle kerrottiin, että hänen miehensä oli kuultu metsällä ollessaan huutelevan Aura-nimisen naisen nimeä. Kun Kefalos lähti seuraavan kerran metsälle, Prokris seurasi miestään ja piiloutui pensaikkoon. Kefalos sinkosi erehtymättömän keihäänsä kohti villisian aiheuttamaksi luulemaansa rahinaa. Kun Prokris teki kuolemaa Kefaloksen käsivarsilla, tämä tajusi vaimonsa kohtalokkaan erheen: viilentääkseen kuumia ohimoitaan Kefalos oli tosiaankin kutsunut Auraa, mikä tarkoittaa ”tuulenhenkeä”.